**Srednja Evropa**

**Nemško-poljsko nižavje**

**Srednja Evropa**

1. pojem **Srednja Evropa** v sedanjosti označuje naslednje države: **Nemčijo, Poljsko, Češko, Slovaško, Švico, Avstrijo, Madžarsko in lahko tudi Slovenijo**

**Navedene države poišči na karti v atlasu na strani 58!**

1. **Srednjo Evropo** imenujemo tudi **Celinska ali Centralna Evropa**, zaradi njene lege **med ostalimi deli celine**
2. **Srednja Evropa po naravnih značilnostih ni enotna regija**, še **manj je enotna po družbenih značilnostih**, predvsem seveda **zaradi različnega zgodovinskega razvoja**
3. še posebno **velike so razlike v gospodarskem razvoju med razvitim zahodom in manj razvitim vzhodom**, kjer se je še do nedavnega uveljavljala **socialistična ureditev**
4. **po razpadu socialističnega bloka** se vzhod srečuje s **številnimi problemi**, kot je npr. **zmanjšanje industrijske proizvodnje, nekonkurenčnost na svetovnem trgu ter množična brezposelnost**
5. **pokrajinsko lahko razdelimo Srednjo Evropo na tri pokrajinske enote**, vsako od njih si bomo ogledali posebej

**Nemško-poljsko nižavje**

1. **gre za nizki svet**, ki se **na severu Srednje Evrope** vleče **od Belgije in Nizozemske čez severno Nemčijo in Poljsko proti vzhodu**
2. pokrajina ima **značaj nasutega nižavja**
3. **naplavine današnjih rek in morja se menjavajo z glacialnimi in fluvioglacialnimi nanosi iz pleistocenske dobe**, ko je **do sem segala celinska poledenitev**

**Karta v knjigi na strani 112 prikazuje obseg in posledice poledenitve v severnem delu Srednje Evrope!**

**Pleistocensko poledenitev v Evropi prikazuje tudi karta I v atlasu na strani 24!**

1. **svet morenskih in podolgovatoh fluvioglacialnih nasipov** ter **vmesnih ledeniških jezer** in **zamočvirjenih globeli** daje **severovzhodnim delom** nižavja **značaj vzpetih pojezerij**

**Slika v knjigi na strani 112 prikazuje Mazursko pojezerje na Poljskem (južno od Kaliningrada)!**

1. **južno od njih** se vlečejo **od zahoda proti vzhodu široke pradoline**, po katerih so **na obrobju ledu tekle reke, ko jim je bil le-ta zaprl dotedanjo pot na sever**
2. **pradoline so na široko zapolnjene z rodovitnimi naplavinami**, po njih pa se usmeril tudi **glavni železniški in rečno-kanalski promet v podolžni smeri**
3. **v prečni smeri**, iz notranjosti Srednje Evrope proti morju, **predstavljajo pomembne prometne poti velike reke**, ki izvirajo že v sredogorskem svetu, deloma celo v Alpah in karpatih, tečejo nekaj časa po pradolinah, potem pa znova zavijejo proti severu, oziroma proti morju (npr. Laba, Odra, Visla)
4. **za obale Severnega in Baltiškega morja** so **značilne sveže ali že porasle primorske sipine**, za katerimi so marsikje **nastali zalivi ali jezera lagunskega tipa**
5. **kjer svet nižine ni obdelan**, ga prekrivajo **listnati**, na bolj **peščenih tleh** pa tudi **borovi gozdovi**
6. **podnebje** je tu že **hladnejše**, **s kratkim poletjem**, a vendar še precej **pod vplivom oceana**
7. **vpliv oceana slabi proti vzhodu**, **od morja proti notranjosti** pa **upada tudi količina padavin**